Han har et ukentlig verdensomspennende radioprogram kalt «A State of Trance». Her presenterer han egne og andres nye låter i en mix på en til to timer. Forestillingen rundet sin trehundrede episode i mai 2007, og er fortsatt i gang. Den ukentlige begivenheten er anerkjent i miljøet som en trendsettende smakebit på framtidige slagere og talenter. Programmet har hatt de fleste betydningsfulle DJ-er innen sjangeren som gjester, og flere uttaler at de selv hører på og beundrer programmet. ASOT sendes direkte i over 32 land, noe som gjør det til et av verdens største radioprogram for musikk.